Kamu bisa jelasin ke aku soal Kampung Banggol, Setiu dalam bahasa melayu?

Kampung Banggol merupakan sebuah kampung yang terletak di Setiu, Bandar Permaisuri, dalam negeri Terengganu Darul Iman , iaitu sebuah negeri di  timur Malaysia, dan yang bersempadan dengan Kelantan di utara, Pahang di bahagian barat dan selatannya dan Laut Cina Selatan di bahagian timur.

Kampung Banggol terletak dalam Mukim Tasek di Daerah Setiu.Kampung ini adalah sebuah kampung tradisional yang wujud sebelum perang dunia kedua lagi. Paras mukabuminya yang tinggi atau berbonggol dan terselamat daripada banjir setiap tahun menyebabkan nama Kampung Banggol diberi. Terdapat perkampungan kecil dalam kawasan Kampung Banggol iaitu Kampung Bukit Abal, Kampung Bukit Maras dan Kampung Gong Katop.

Bilangan pendudk kampung Banggol sekarang ialah kira-kira 2000 orang.Jumlah rumah 350 buah. Penduduk Kampung Banggol berketurunan Melayu. Pekerjaan Utama penduduk kampung ialah petani, dan penoreh getah. Ada juga yang bekerja di sektor awam dan swasta. Keluasan kawasan kampung ialah 350 hektar.

Menurut sejarah, penduduk asal Kampung Banggol adalah penghijrah dari Kampung Tasek, Setiu. Penemapatan pertama penduduk Kampung Banggol ialah di kawasan Banggol Asal dan Gong Keong yang mana sekarang sudah tiada lagi penduduk di sana. Cuma yang tinggal kubur-kubur lama. Ketua Kampung Banggol yang pertama ialah Hj Mohd Amin bin Ali diikuti oleh Hj Samad bin Hamad. Semasa perang dunia ke-2, Ketua kampungnya ialah Hj Mohamad bin Salleh atau lebih dikenali dengan nama Tok Pok. Kemudian diikuti oleh Mohd bin Puteh, Hj Abd Ghani bin Muda, Hj Yusof bin Husin dan sekarang ialah Mat Saufi bin Hj Deraman.